b"\n_START_ARTICLE_\nSant Mart\xc3\xad de Ta\xc3\xbcll\n_START_SECTION_\nParticularitats\n_START_PARAGRAPH_\nEs troba a la part sud-oriental del centre del nucli vell de Ta\xc3\xbcll, a mig cam\xc3\xad de Santa Maria i de Sant Climent de Ta\xc3\xbcll. Possiblement havia estat la primitiva esgl\xc3\xa9sia parroquial, anteriorment a la construcci\xc3\xb3 de les altres dues._NEWLINE_Aquesta esgl\xc3\xa9sia, o les seves restes, foren colgades en part per una esllavissada en el segle XIX, a m\xc3\xa9s d'haver estat transformada la nau en escola, de manera que va quedar del tot transformada i desfigurada._NEWLINE_Vers l'any 1970 tornaren a sortir a la llum dos dels seus absis (el septentrional \xc3\xa9s del tot perdut), per\xc3\xb2 no es conserven prou elements per a poder recon\xc3\xa8ixer-hi un temple de tres naus i tres absis, o d'una esgl\xc3\xa9sia d'una sola nau amb cap\xc3\xa7alera triabsidal amb planta de creu llatina. A m\xc3\xa9s, nom\xc3\xa9s l'absis central presenta restes d'arcuacions llombardes, i la uni\xc3\xb3 entre els dos absis conservats (el central i el meridional) no presenta una perfecta continu\xc3\xaftat, cosa que fa suposar que era una esgl\xc3\xa9sia bastant primitiva que les altres dues de Ta\xc3\xbcll."